|  |
| --- |
| Referat af Ledelsesmøde den 19. januar 2021. |
|  |  |
|  |  |
|  |  |

|  |
| --- |
| Til stede var: Dekanen, Lars G. Binderup, Per Krogh Hansen, Martin Rheinheimer, Sharon Millar, Marianne Lundholt, Mads Funding og Gitta Stærmose.Følgende deltog herudover: Punkt 1: professor Jens Troelsen, bevægelseskonsulent Linnea Sjöberg. Punkt 2: Bibliotekschef Bertil DorchPunkterne 3 og 4: Afdelingsleder Lone GranhøjPunkt 6: Specialkonsulent Klaus Thomsen1. **’SDU bevæger sig’. (9-9.30)**

Professor Jens Troelsen orienterede om “SDU Bevæger Sig”, der skal bidrage til at integrere en bevægelseskultur i hverdagen for medarbejdere og studerende. Der skal igangsættes en adfærdsændring, der fremmer en bedre sundhed og trivsel. Selve projektet udvikles med Citizen Science-principper, dvs. hvor studerende og medarbejdere er citizens og disse involveres og engageres i projektet i alle campusbyer. Ved at skabe en ændret adfærdskultur er forhåbningen, at SDU skiller sig ud i forhold til andre universiteter, og samtidig øger tiltrækningskraften i form af et attraktivt, produktivt og innovativt arbejds- og studiemiljø. Bevægelseskonsulent Linnea Sjöberg redegjorde for hidtidig proces, den forskningsmæssige forankring, afviklede aktiviteter, bevægelsesambassadører på alle campusser. Der er foretaget en survey blandt andet med henblik på medarbejdernes lyst til at deltage i fysiske aktiviteter, ønsker for udfoldelse mm. Der blev fra ledelsens side givet udtryk for, at der er tale om et fint initiativ. Der blev udvekslet tanker for udvikling af aktiviteter og muligheder/løsninger for integrering i dagligdagen. Det blev betonet, at projektet i sin kommunikationsstrategi skal indtænke institutlederne.1. **Licens til publicering: Fortællinger fra et uperfekt marked**. (**9.30-10)**

Bibliotekschef Bertil Dorch orienterede om processen og ressourceudnyttelse. Der er opsagt en række aftaler, for at man har kunnet vækste andetsteds. Siden 2016 har SDUB været igennem en besparelsesproces, hvor der er foretaget en række valg/fravalg. Der skal findes en form fremadrettet og ikke mindst en form for løbende dialog mellem SDUB og fakulteter. Danske Universiteter er pt. i forhandlinger med Elsevier om en aftale. En pressemeddelelse om endelig aftale forventes udsendt snarest. Det blev præciseret, at ved køb via Elsevier er der tale om ’pakkeløsninger’, dvs. take-or-leave it.Repræsentation i Biblioteksudvalget blev vendt, herunder ledelsesmæssig forankring hvorfor man kan overveje, at en institutleder repræsenterer fakultetet. Nedsættelse af et fakultært biblioteksudvalg overvejes. 1. **Kort orientering om tilpasning af sidefags//tilvalgsporteføljen. (10-10.15)**

Afdelingsleder Lone Granhøj deltog i punktet. Prodekanen ridsede baggrunden for processen op og gennemgik kort forslag til reform. Der var enighed om at fastholde så bred en portefølje som mulig, men at overveje samlæsninger/-drift af og nedlæggelse af tilvalg; fortsætte med at undersøge muligheden for hel eller delvis online undervisning; nedbrydning af geografiske barrierer samt sammenlægning af studienævn. Arbejdet fortsætter. 1. **Normaftale. (10.15-10.45)**

Dekanen orienterede om arbejdet i udvalget. En aftale forventes effektueret pr. 1. september 2021. Lone Granhøj gennemgik konsekvensberegning ved benyttelse af forskellige modeller på 400 tilfældigt udvalgte kursusudbud. Der var bred enighed om, at det er et fint arbejdsgrundlag at arbejde videre på. 1. **HSU-arbejdsgruppens anbefalinger vedrørende implementering af ny stillingsstruktur. (10.45-11.15)**

Per Krogh Hansen redegjorde kort for processen. Humaniora har i nogle tilfælde af god vilje søgt at parallelisere postdoc i forhold til adjunkt ved at ansætte dem på ”adjunktlignende vilkår”. Det vil være nødvendigt at forberede postdocs på, at en karrierevej på universitetet ikke er en naturlov, da mange vil skulle arbejde med andet. Der var enighed om, at det er en svær rekrutteringsopgave at få de bedst kvalificerede til at søge postdoc, når karrierevejen ikke er givet. Det er en universitær opgave at sikre postdoc employabilitet i forhold til et job uden for SDU. Dette kan ske i form af de foreslåede tilbud ved blandt andet RIO: karriererådgivning; udvikling af det gode CV; mentorordning; projektledelseskurser; aktivering af aftagerpaneler i forhold til mulig videre karriere.KarrierevejeAdjunkt: Der er i arbejdsgruppens anbefalinger lagt op til, at adjunkter kan ansættes i op til fire år. Der var i ledelsen ikke stemning for at øge ansættelsesperioden, idet dette kan hæve krav om forskningsproduktion og samtidig medføre en unødig forlængelse af den enkeltes karrierevej. Tenure track: Ledelsen drøftede anvendelsen af tenure track. Per Krogh Hansen fandt, at tenure track-ordningen kan være nyttig ved opbygning af forskningsmiljøer, og ikke mindst sikre en større kontinuitet. Dekanen pointerede, at der er tale om en særlig kategori, der ikke kræver yderligere bedømmelse. Man skal således være sikker på, at de kan gå hele vejen.Lektor – Forfremmelsesprogrammer. Man fandt det meget problematisk, at seniorlektorer (interne) i forfremmelsesprogrammet forfordeles i forhold til udefra kommende ansøgere. 1. **Rammeberegning 2021. (11.15-12)**

På basis af tidligere møder fremlagde Klaus Thomsen forslag til rammeberegning 2021 og overslagsårene 2022-24. Ledelsen drøftede de principper, der bygger fakultetets nuværende rammemodel. Der er ud over årene en voldsom asymmetri mellem undervisningstunge og forskningstunge institutter, hvorfor forskningstaksametret forhøjes. Der er i det foreliggende materiale taget højde for forhøjet STÅ-beskatning af takstgrupperne 2 og 3 med henblik på forhøjelse af forskningstaksametret. Budgettilpasninger er ikke indregnet. Der er ikke taget højde for merudgifter til DVIP samt evt. besparelser på driftssiden som følge af corona. Lars Binderup, Lone Granhøj og relevant institutleder tager efter 2. februar 2021 kontakt til studielederne med henblik på at foretage en detaljeret granskning af studieordninger med formålet at forbedre fakultetets økonomi og fastholde uddannelsesportefølje. Dekanen nævnte, at man kunne overveje at etablere en dekanal DVIP-pulje med henblik på styring af DVIP-forbruget. 1. **Covid situationen.**
2. **Nyt fra**

Direktion/dekanDiverse råd og udvalgProdekanInstitutledereSekretariatschef1. **Meddelelser.**

Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx) Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater) Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener%2Bog%2Breferater)Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden%2Bog%2Breferat) Dagsorden og referat fra møder i [RI-rådet](https://syddanskuni.sharepoint.com/sites/rio/default.aspx?e=1%3A433b34f1fb1e45c4bbb7a065af926362) 1. **Eventuelt.**

Med venlig hilsenSimon TorpDekan |
|  |